CELEX: 62011CO0126
Language: da
Date: 2011-12-15 00:00:00
Title: Kendelse afsagt af Domstolens Første Afdeling den 15. december 2011.#INNO NV mod Unie van Zelfstandige Ondernemers VZW (UNIZO) m.fl..#Anmodning om præjudiciel afgørelse: Hof van Cassatie - Belgien.#Procesreglementets artikel 104, stk. 3, første afsnit - direktiv 2005/29/EF - urimelig handelspraksis - national lovgivning, der forbyder annoncer med eller som antyder prisnedsættelse.#Sag C-126/11.

Domstolens kendelse (Første Afdeling) af 15. december 2011 – INNO mod Unie van Zelfstandige Ondernemers m.fl.
      (Sag C-126/11)
      »Procesreglementets artikel 104, stk. 3, første afsnit – direktiv 2005/29/EF – urimelig handelspraksis – national lovgivning, der forbyder annoncer med eller som antyder prisnedsættelse«
      Tilnærmelse af lovgivningerne – virksomhedernes urimelige handelspraksis over for forbrugerne – direktiv 2005/29 – national lovgivning, der fastsætter et generelt forbud mod annoncer om prisnedsættelser eller som antyder prisnedsættelse
         i den periode, som går forud for udsalgsperioden – ikke tilladt – betingelse (Europa-Parlamentets og Rådets direktiv 2005/29) (jf. præmis 32 og domskonkl.)
      
      Angående
      
         
               Anmodning om præjudiciel afgørelse – Hof van Cassatie van België – fortolkning af Europa-Parlamentets og Rådets direktiv 2005/29/EF
                  af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets
                  direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets
                  forordning (EF) nr. 2006/2004 (direktivet om urimelig handelspraksis) (EUT L 149, s. 22).
               
            Konklusion
      Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne
         på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF
         og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) skal
         fortolkes således, at det er til hinder for en national bestemmelse som den i hovedsagen omhandlede, der fastsætter et generelt
         forbud mod annoncer om prisnedsættelser eller som antyder prisnedsættelse i den periode, som går forud for udsalgsperioden,
         for så vidt som denne bestemmelse forfølger et formål om beskyttelse af forbrugerne.